En kvinde på el-løbehjul blev kort før klokken 13 påkørt i krydset mellem Løkkegade og Østerbro i Aalborg. - Bilisten holder ind, og aftaler med kvinden, at de lige skal køre lidt længere ned ad vejen og tale om det. Men bilisten kører så fra stedet, oplyser Mads Hessellund, vagtchef ved Nordjyllands Politi. - Derfor efterforsker vi nu sagen og eftersøger bilisten, fortæller vagtchefen, som endnu ikke har oplysninger om hverken flugtbilisten eller køretøjet endnu. Kvinden på el-løbehjulet er sendt med ambulance til undersøgelse på skadestuen, men er umiddelbart ikke kommet alvorligt til skade.
En kvinde på el-løbehjul er mandag eftermiddag blevet påkørt. Bilisten, som kvinden nåede at tale med, stak af fra gerningsstedet.